钦定古今图书集成/明伦汇编/氏族典/第393卷 > 李弥逊
## 钦定古今图书集成/明伦汇编/氏族典/第393卷 > 李弥逊

按《宋史李弥逊传》：“弥逊，字似之，苏州吴县人。登大观
三年第，调单州司户，再调阳谷簿。政和四年，迁校书
郎，累官起居郎。以封事剀切，贬知卢山县，改奉嵩山
祠。宣和末，知冀州。靖康元年，召为卫尉少卿，出知瑞
州，改淮南运副。后奉兴国宫祠，知饶州。召对，首奏当
坚定规模，排斥奸言，辅臣有不悦者，以直宝文阁知”
吉州。七年，迁起居郎。弥逊自政和末以上封事得贬，
垂二十年，及复居是职，直前论事，鲠切如初。秦桧再
相，惟弥逊与吏部侍郎晏端复有忧色。八年，弥逊上
疏乞外甚力，诏不允。赵鼎罢相，桧专国，赞帝决策通
和。胡铨、范如圭、曾开相继贬逐，弥逊力陈不可者二。
桧尝邀弥逊至私第，曰：“政府方卢员，苟和好无异议，
当以两地相浼。”答曰：“弥逊受国恩深厚，何敢见利忘
义？顾今日之事，国人皆不以为然。独有一去，可报相
公。”桧默然。次日，弥逊再上疏，言愈切直，桧大怒。弥逊
引疾，以徽猷阁直学士知端州，改知漳州。十年，归隐
连江西山。是岁，兀术分四道入侵。十二年，桧乘金兵
既败，收诸路兵，复通“和好，追仇向者尽言之臣嗾”言
者论弥逊，落职。二十三年，卒。